Aldona Kupstaitė-Vancevičienė

Aldona Kupstaitė-Vancevičienė (1925 m. rugpjūčio 12 d. Vederuose, Ukmergės raj. – 1995 m. kovo 25 d. Vilniuje) – lietuvių teatro aktorė.

Biografija 
1952 m. baigusi Visasąjunginį teatro meno institutą Maskvoje (ГИТИС), pradėjo dirbti Kauno dramos teatre. Nuo 1967 m. buvo LTSR valstybinio akademinio dramos teatro aktorė.

Pagrindiniai A.Kupstaitės vaidmenys buvo Nomeda J. Grušo dramoje „Herkus Mantas“, Ramunė J. Marcinkevičiaus „Mindauge“, Amelija F. G. Lorkos „Bernardos Albos namuose“, Perepelycina F. Dostojevskio „Stepančikovo dvare“, Gina H. Ibseno „Laukinėje antyje“, Olga M. Gorkio „Vasarotojuose“, Misis Peidž V. Šekspyro „Vindzoro šmaikštuolėse“ ir kt.

1985 m. jai suteiktas LTSR nusipelniusios artistės garbės vardas.

Tėvas – aktorius Aleksandras Kupstas, sesuo – aktorė Lidija Kupstaitė, vyras – režisierius Henrikas Vancevičius.

Šaltiniai 

Lietuvos aktoriai